|  |  |
| --- | --- |
| **סיכום דיון** - ועדת ההסמכות בתחום תיירות ומלונאות | |
| תאריך : 18.6.2015  מקום הדיון: התאחדות המלונות  רושם הסיכום: אורית רמון | סימוכין:  מסמכים לדיון: |
| **נוכחים:**  **התאחדות התעשיינים:**  שרגא ברוש – נשיא התאחדות התעשיינים ויו"ר נשיאות הארגונים העסקיים  ד"ר טל לוטן – מנהלת המדיניות לחינוך והכשרה בתעשייה ובמגזר העסקי  גיל רגב – הכשרה מקצועית ותעסוקה בהתאחדות התעשיינים  **משה"ח:**  ד"ר עופר רימון – מנהל המינהל תקשוב, טכנולוגיה ומערכות מידע  יעקב שינבוים – מנהל אגף הסמכות  גרשון כהן – מנהל אגף לחינוך טכנולוגי  אילנית אלבז- אגף הסמכות  אורית רמון – מרכזת תחום תיירות ומלונאות  מרים כהן – מדריכה ראשית בתחום התיירות  **התאחדות המלונות:**  אלי גונן - נשיא התאחדות המלונות בישראל  יואב בכר – סמנכ"ל משאבי אנוש  **משרד הכלכלה:**  משה כץ – ממונה פיקוח מקצועי פדגוגי ארצי ומפקח בתחום המלונאות והארחה  אבי גינת – עורך תוכניות לימודים  רפי יפת – מפקח ענף המלונאות  **משרד התיירות:**  מינה גנם – מנהלת אגף הכשרה  **התאחדות סוכני הנסיעות:**  חני סובול - מנכ"לית התאחדות סוכני הנסיעות  **מלונות:**  חן מיכאלי – מנכ"ל דן פנורמה ויו"ר ועדת ההכשרה של התאחדות המלונות  שמעון לוי – סמנכ"ל משאבי אנוש – רשת פתאל  גלעד שלוש – סמנכ"ל משאבי אנוש רשת הילטון  אורלי ברגמן – מנהלת מחלקת הדרכה רשתית - רשת דן  נעדרים:  תפוצה: כל הנוכחים | |

| **תוכן הישיבה** | |
| --- | --- |
|  | **פתיח – אלי גונן**  נושא ההכשרות בענף התיירות והמלונאות דורשים טיפול , קיימת בעיית תדמית רעה בדגש על נושא השכר למרות שהשכר הממוצע במלונאות קרוב לשכר הממוצע במשק (ללא שכר מנהלי הרשתות). מברך על הפגישה והתנעת המהלך ומדגיש את המחויבות המלאה של התאחדות המלונות לנושא. |
|  | **שרגא ברוש**  ענף התיירות הוא אחד ממנועי הצמיחה במשק. אחת המטרות היא להחזיר את הכבוד למקצועות התיירות והמלונאות.  כולנו מטיילים בעולם , ישראל – מהרי הגולן, עכו, נצרת , טבריה, ירושלים, מצדה, ים המלח, אילת ואפשר להמשיך, אנו כמטיילים שואלים את עצמינו מדוע התשתיות אינן כמו התשתיות בחו"ל . בכל העולם המקצועות בענף מאוישים על ידי עובדים בני 50 שזו הקריירה שלהם. לדוגמא מלצרות כמקצוע, כבחירה ולא כברירת מחדל.  כשמשרד החינוך "הרים דגל" וביקש להוציא הסמכות שיהיו רלוונטיות במשק , הסמכות שיקבלו גושפנקה של התאחדות התעשיינים ושאר הגופים המובילים בתחום, כולם בעניין. התאחדות התעשיינים תעשה יד אחת עם כל מי שיהיה נכון לקדם את נושא ההכשרות וההסמכות בתחום.  מברך על היוזמה של משרד החינוך ועל הפתיחות של כל השותפים למהלך. חשוב שאחרי התכנסות זו הועדות המקצועיות שיקומו יהיו אקטיביות לאורך זמן כדי להיות משמעותיות ולחולל שינוי מהותי ומשמעותי. |
| 2 | **ד"ר עופר רימון**  מברך את הנוכחים.  מציג את מצגת **התכנית הלאומית למערכת הסמכות חדשה** (מצ"ב המצגת)  בנוסף, הדגיש את הנושאים הבאים:   * משרד החינוך מוטרד מהחינוך הטכנולוגי - מקצועי. ללא קשר הדוק עם התעשייה הרלוונטית לא יהיה חינוך אמיתי לתעסוקה. אחרי שנים רבות שמשרד החינוך התמקד בעיקר בתעודת הבגרות, היום אנו שואפים לתעודת מקצוע לצד תעודת בגרות לכל תלמידי החינוך הטכנולוגי.משרד החינוך אף יצא בקמפיין לקראת שנת הלימודים תשע"ו שזה היה המסר העיקרי בו. כיום רוב התלמידים שלומדים בחינוך הטכנולוגי לא מקבלים כלל תעודת מקצוע**.** ברגע שמשרד החינוך יפרסם לא רק את מספר התלמידים הזכאים לבגרות אלא גם את מספר הזכאים לתעודות מקצוע זה יהיה צעד משמעותי לעבר השינוי בתפיסת החינוך הטכנולוגי-מקצועי.   משרד החינוך יבצע סקר בקרב בתי הספר במטרה לבדוק מדוע תלמידים אינם זכאים להסמכות.   * במשרד החינוך אנו בונים את היסודות לחינוך מקצועי בפורמט חדש עפ"י תובנות מהעבר וראיה לעתיד. אנו שואפים למתג מחדש את המקצועות. כיום מקצועות הבישול והאפייה הפכו לפופולריים בזכות התקשורת ואנו רוצים לנצל שעת רצון זו לקידום התחום. * שילוב תלמידים בעבודה הוא קריטי למקצועיות שלהם. תלמיד שלומד ליועץ תיירות ועובד במשרד נסיעות לומד את המקצוע, לומד לתת שירות, לומד את התוכנות והאפליקציות הכי רלוונטיות כך שבסיום הלימודים הוא יוצא עם הסמכה ממשית, רלוונטית ועדכנית שיכולה להוות עבורו קרש קפיצה לעולם התעסוקה. * ביום שבו בתי הספר האיכותיים כמו הריאלי בחיפה או בליך יהיו מעוניינים לפתוח מגמות אלה אצלם, הצלחנו. כשסטף ורטהיימר פנה למשרד החינוך ואמר שהוא רוצה לפתוח מגמת מכונות בריאלי ובגימנסיה הרצליה, זה היה הישג למיתוג מחדש של מגמת המכונות. * אנו רוצים לבחון את התעודות הקיימות, הרלוונטיות במקביל לבדיקת צרכי השוק ולראות האם צריך להוסיף הסמכות חדשות, עדכניות יותר, משמעותיות יותר לתיירות מצד אחד ולתלמידים מצד שני. * עלינו לקבל החלטה על אילו הסמכות אנו רוצים לשים דגש ולהתחיל לפעול על מנת לייצר כאלה. אנו מוכנים לצאת ב"קול קורא" שיעניק פרס לבתי הספר שיפתחו מגמות תיירות ומלונאות ויגיעו להישגים הגבוהים ביותר במתן ההסמכות עליהן נחליט. מראש, לא נאפשר לכל בתי הספר להיכנס לתהליך, מי שיכנס ויעמוד בדרישות יקבל מענק. * מברך את משה כץ ממשרד הכלכלה על עשייתו לאורך השנים, על הנכונות לשתף פעולה ועל הגעתו לוועדה. |
|  | **יואב בכר**  בגרמניה ושוויץ קיימים מודלים של שיטות לימוד משולבים תעשיה וחינוך , שיתוף הפעולה כאן הוא קריטי להצלחה, הוא הבסיס ליצירת תשתית. מציע לפתוח מגמות בבתי ספר מובילים. הענף משווע לכוח אדם מקצועי. |
|  | **משה כץ**  שיתוף הפעולה בין משרד החינוך ומשרד הכלכלה הכרחי כאשר האינטרס הוא הילדים עצמם. תחום הקולינריה הוא מקצוע מוביל כיום וצריך להתאים את התוכנית החינוכית למציאות המתחדשת כל הזמן. ברור שהשטח צמא לעתודות כוח אדם מקצועיות, אנחנו מוכנים לשתף פעולה ולסייע בכל מה שנדרש . |
|  | **חני סובול**  נכנסה זה עתה לתפקידה. כיום עובדת בשיתוף פעולה הדוק עם מינה גנם ממשרד התיירות, תשמח להיפגש לשיתוף פעולה עם גורמים נוספים, מאוד מעוניינת בחשיבה ללימודי המשך יג' – יד' בתחומים. |
|  | **שמעון לוי**  חינוך לתיירות ולמלונאות צריך להתחיל בבית הספר היסודי ברמת חשיפה. נדרש לעבוד בשני מישורים:   1. שיפור התדמית בענף. 2. משרד החינוך צריך לאפשר ולעודד את הלימודים בבתי הספר האיכותיים יותר ולא לפעול רק בקרב תלמידים בסיכון.   רשת פתאל כבר פועלת לטובת העניין וכרגע מתקיים ניסיון לפרוייקט שבו פתאל תאמץ תלמידים מהמגמות הרלוונטיות באילת. הרשת עובדת בשיתוף עם מנהל החינוך באילת.  צריך לאפשר למלונאים להגיע לבתי ספר ולהרצות, ולאפשר הדרכה מעשית בבתי מלון.  המחסור בכוח אדם בענף הוא **איום אסטרטגי** על הענף בכל טווח המקצועות ובכל הדרגים.  שיתוף פעולה כגון זה שמתקיים באילת יכול להכשיר 50 טבחים. זה מעט מאוד בהתחשב שתמיד קיימת נשירה בדרך. לכן זה לא צריך להישאר ברמת פרויקט אלא ברמה ארצית כוללת בניהול משרד החינוך. |
|  | **חן מיכאלי**  שיתופי הפעולה מסייעים למיצוב מחדש של ענף המלונאות, הם שמים את המקצועות על המפה. |
|  | **מינה גנם**  בתפקיד מנהלת האגף 7 שנים. במשרד התיירות עובדים בשיתוף פעולה עם התאחדות המלונות וגם עם משרד החינוך- אלון גלבמן המפמ"ר וכן עם מנהלי בתי ספר רלוונטיים. מידי שנה משרד התיירות מסייע בהכשרת מורים ומבצע פעילויות עם בתי ספר. למשל לפני כשבוע אירחו במשרד התיירות כתה מבית ספר בפ"ת. בכל ביקור משתדלים להפגיש את הכיתה עם בכירים במשרד כגון המנכ"ל במטרה להכניס בהם חדווה למקצוע, לעודד אותם ולהראות להם שהענף חי. תעשיה שלא מטפחת את הדור הבא שלה לא מכבדת את עצמה ואין לה עתיד. אנו מכשירים לעתיד ולכן צריך לחשוב קדימה, לתכנן בצורה נכונה כדי שיהיה לתהליך המשכיות. בהמשך לדברים שנאמרו כאן בפורום, חשוב למפות את הסיבות לכך שכיום התלמידים לא מקבלים הסמכות מקצועיות כדי שנדע לטפל בחסמים האלה.  ישנם מספר נושאים הדורשים טיפול:   * הכוונה והכשרת מורים בתחום התיירות * טיפול והסדרה ברכישת תוכנות רלוונטיות למגמות בבתי הספר * חידוש ספרי לימוד פיתוח חומרי עזר לימודיים |
|  | **ד"ר טל לוטן**  מברכת על המהלך המשותף ומציינת שזה לא מובן מאליו שכל השותפים כולל המעסיקים, משרד החינוך, משרד הכלכלה ומשרד התיירות חוברים יחד לוועדה חשובה זו. בשלב ראשון צריך לתקף את התכניות ומערכת ההסמכות הקיימות ולשפר אותן במידת הצורך, כדי שיהיו רלוונטיות לצרכים של ענף התיירות. כמו כן, יש למפות את הסיבות לכך שכיום התלמידים לא מקבלים הסמכות מקצועיות כדי שנדע לטפל בחסמים.  במקביל, צריך לבחון מהם צורכי ענף התיירות והמלונאות בראייה עתידית, להגדיר את המיומנויות הנדרשות בענפי התיירות והמלונאות ולפתח הסמכות ותכניות חדשות בהתאם לצרכים. אנו מכשירים לעתיד ולכן צריך לחשוב קדימה, לתכנן בצורה נכונה, ולפתח את מערכת ההסמכות כרצף מתקדם כולל לי"ג-י"ד ועד לאקדמיה. |
| 1. מ | **משה כץ**  מודה לעופר על המחמאות, מציין לטובה את רוח הדברים בוועדה.  מקצועות המלונאות והתיירות מעניינים כפרופסיה. אם חוזרים ומקימים בעצם מחדש את מגמת מלונאות ותיירות יש לעשות ממש חקר בתחום, התחומים מתחדשים כל הזמן וחשוב להישאר רלוונטיים ועדכניים גם בתוכניות הלימודים. בתחומי הבישול והאפייה, משרד הכלכלה עדכן תכניות לימודים ב 2014 , אם רוצים שההסמכה תהיה רלוונטית ומתוקפת לדרישות שוק העבודה חייבים להתעדכן ולוודא שהתלמידים מקבלים מספיק שעות לימוד מעשיות. כמו כן, חשוב לעדכן תקן פרופיל מורים, תקן סדנא ולהקדיש מספיק זמן ומשאבים לפיתוח אמצעי המחשה וחומרי עזר פדגוגיים.  בתחום התיירות – משרד החינוך מוביל, הוא מעדכן את תכניות הלימוד ורמת הלימודים גבוהה.  בתחום המלונאות המשולבת – פרופיל התלמידים הלומדים בבתי ספר של משרד החינוך גבוה מזה של התלמידים בבתי ספר של משרד הכלכלה , אולם, בכל מה שקשור לתוכניות הלימוד, לסדנאות, משרד הכלכלה מעודכן יותר.  קיימים פערים בין דרישות משרד הכלכלה לצורך הסמכות לבין מה שקיים במשרד החינוך לרבות פערים ביחס שבין שעות הלימוד העיונית למעשיות.  קיים קושי לגייס מורים לפי הפרופיל כיום במשרד החינוך (הדרישה לתואר אקדמאי + שף רמה 5) . מבקש לבדוק החזרת תעודת הוראה להנדסאים. עופר רימון ציין כי הנושא ייבדק, קיים אישור ממנכ"לית משה"ח במקצועות מסוימים לאפשר הנדסאים להוראה.  מציע להכניס תחום מלונאות משולבת לתלמידים בעלי פרופיל גבוה. |
|  | **גרשון כהן**  מדגיש את המשמעויות שבכל שינוי בתוכניות הלימודים. תוספת של שעת לימוד אחת מעשית משמעות מיליוני שקלים. לכן, כמו שעשו בארצות הברית, צריך לעשות סקר מעסיקים, ללמוד מה צריך, אילו מקצועות קיימים בכל ענף. בהתאם לכך לבדוק את תוכניות הלימודים מבחינה כמותית - היקפי השעות ומבחינה איכותית– תכנים**.** |
| 1. לבנות א | **אלי גונן**   * אין הרבה תעשיות שיכולות לייצר כמות גדולה כל כך של מקומות עבודה כמו בענפי התיירות והמלונאות. כיום קיימת דרישה ל 3000-4000 עובדים בכל הארץ ובכל הדרגים. לצד הדרישה העצומה קיים קושי גדול למצוא כוח אדם ולכן, המהלך הזה חשוב ביותר. * צריך לחשוב בגדול. אנו חיים בעידן שבו השירות, איכות ורמת השירות הפכו לשגרת יומנו, חינוך לשירות מחויב לאנשי מקצוע בענפים אלה. * מציע לבחון כיווני הכשרה במקצועות של מורי דרך, לימודי שפות, לימודי מנהל, לימודי המשך יג'-יד. * התאחדות המלונות תמליץ לתת עדיפות בקבלה לעבודה למחזיקים בתעודת ההסמכה מטעם משרד החינוך ובחתימת הארגונים העסקיים, משרד הכלכלה ומשרד התיירות. * החזון הוא שתלמידים שילמדו ויבחנו במקסימום היחידות למגמה יקבלו אקרדיטציה באקדמיה ללימודים אלה במקביל להסמכה שיקבלו בתום הלימודים בתיכון. * חשוב שלוועדות המקצועיות יצטרפו נציגים של מגמות בתחומי התיירות והקולינריה מהאקדמיה. * יש להשקיע את המקסימום ליצירת הילת המקצוע. התאחדות המלונות מוכנה להוביל מהלך ולסייע בנושא זה. * במסגרת הועדות המקצועיות , יש לבנות את הסטאז' כתוכנית לימודים ברורה. * עד סוף יולי - תעשה התכנסות נוספת מצומצמת לגיבוש מתווה לתוכנית. * התאחדות המלונות תארח את משרד החינוך להשקה של תוכנית ההסמכות בספטמבר 2015. |
|  | **ד"ר עופר רימון**  עד ה 1/9 נבחר ביחד 2-3 הסמכות, נבחר מספר בתי ספר שיכנסו לתהליך הסמכה מובנה תוך חיבור לתעשייה. שיתוף הפעולה עם הרשתות הגדולות הכרחי |

| **מס'** | **החלטות / משימות לביצוע** | **אחראי לביצוע** | **תאריך לביצוע / הערות** |
| --- | --- | --- | --- |
|  | הקמת ועדות מקצועיות לבחינה ועדכון תוכניות לימודים . הועדות יהיו מורכבות מנציגים בתחומי התיירות ,מלונאות והקולינריה מהתעשיה ומהאקדמיה. | משרד החינוך + התאחדות המלונות | 15.8.2015 |
|  | בחירת בתי ספר באופן מדגמי שיכנסו לתהליך הסמכה מובנה תוך חיבור לתעשייה החל מתשע"ו | משרד החינוך + התאחדות המלונות | 31.8.15 |
| 1. לא | הכנת הצעה ללימודי המשך בנושא מלונאות משולבת | משרד החינוך + משרד התיירות + והתאחדויות | 1.11.2015 |
|  | התאחדות המלונות תארח את משרד החינוך להשקה של תוכנית ההסמכות | התאחדות המלונות | 30.9.2015 |